ອິນເດຍຈັບ 3 ຄົນ ໃນເຫດລະເບີດ ທີ່ສານສູງ
ຕຳຫຼວດອິນເດຍ ຈັບ 3 ຄົນ ທີ່ພົວພັນ ກັບການໂຈຕີ ຢູ່ນອກສານສູງ ໃນນະຄອນນິວເດລີ
ຕຳຫຼວດອິນເດຍໄດ້ຈັບກຸມ 3 ຄົນໄປສອບປາກຄຳແລະນຳເຜີຍແຜ່ຮູບແຕ້ມຜູ້ຕ້ອງສົງໄສ 2 ຄົນ ທີ່ພົວພັນກັບການໂຈມຕີດ້ວຍລະເບີດຢ່າງຮ້າຍແຮງ ໃນມື້ວັນພຸດວານນີ້ ຢູ່ນອກຕຶກອາ ຄານສານສູງທີ່ນະຄອນຫຼວງນິວເດລີ ຢ່າງນ້ອຍນຶ່ງ ໃນພວກທີ່ຖືກຕຳຫຼວດຈັບນັ້ນ ແມ່ນເຈົ້າຂອງຮ້ານອິນເຕີແນັດກາເຟໃນແຄວ້ນ ແຄັສເມຍໃນສ່ວນທີ່ອິນເດຍຄວບຄຸມ ຕຳຫຼວດກຳລັງສືບສວນເບິ່ງວ່າ ພວກຫົວຮຸນແຮງທີ່ ເປັນເຄືອຂ່າຍຂອງກຸ່ມກໍ່ການຮ້າຍອາລກາຍດາເຫຼົ່ານີ້ ໄດ້ໃຊ້ຮ້ານອິນເຕີແນັດກາເຟຂອງລາວ ສົ່ງອີແມລໄປອ້າງເອົາຄວາມຮັບຜິດຊອບໃນການໂຈມຕີທີ່ເປັນເຫດໃຫ້ມີຜູ້ເສຍຊີວິດ 12 ຄົນ ແລະໄດ້ຮັບບາດເຈັບອີກ 76 ຄົນນັ້ນຫຼືບໍ່ ເຈົ້າໜ້າທີ່ໄດ້ຮັບອີແມລທີ່ອ້າງວ່າ ເປັນຂອງກຸ່ມ Harkat-Ul-Jihad al-Islami ບໍ່ດົນຫຼັງ ຈາກການໂຈມຕີດ້ວຍລະເບີດໃນມື້ວານນີ້ ອີແມລສະບັບນີ້ເຕືອນວ່າສານແຫ່ງອື່ນໆກໍຈະຖືກ ໂຈມຕີນອກຈາກວ່າອິນເດຍ ຈະຍົກເລີກຫຼືຖອນໂທດປະຫານຊີວິດຕໍ່ຜູ້ຊາຍຄົນນຶ່ງທີ່ຖືກພົບ ເຫັນວ່າມີຄວາມຜິດໃນການພົວພັນກັບການໂຈມຕີເມື່ອປີ 2001 ຢູ່ທີ່ສະພາແຫ່ງຊາດຂອງ ອິນເດຍນັ້ນ